Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 344

1. Betétek Ez a rész tartalmazza a hitelintézet által a pénztulajdonosoktól szerzett betéteket szektoronkénti és lejárat szerinti bontásban, esetenként betétfajták szerint is részletezve. A lakossági betétek között kell kimutatni a hitelintézet saját dolgozói számára vezetett betétszámlák állományát is. A folyószámlabetétek közé azokat a folyószámlaszerződés alapján elhelyezett betéteket kell sorolni, amelyekről kifizetések teljesíthetők. A folyószámláról lekötött betétállományt a Lekötött betét sorokban kell szerepeltetni. A folyószámla betétek sorokban szerepeltetendők a bankszámla, az elszámolási, a folyószámla és a csekkszámlabetétek, valamint a külkereskedelmi célbetétek is. A látra szóló betét sorban a nem folyószámla és a nem lekötött — bármikor felmondható, felvehető — betétállományt kell feltüntetni, ideértve a látra szóló, nem lekötött betétkönyvet is. A névre szóló betéti okiratokat a megfelelő szektoroknál kell kimutatni. Szintén a megfelelő szektorba kell tenni azoknak a nem névre szóló betéti okiratoknak az állomá- 1998/56. szám nyát, amelyek csak egy meghatározott szektor részére lettek kibocsátva. A vegyes kibocsátású, nem névre szóló betéti okirattal szerzett források állományát — amennyiben nem megállapítható, hogy milyen szektor felé történt eladásuk — a 15.1—15.2. Szektorálisan nem bontható betéti okirat sorban kell szerepeltetni. Ha a vegyes kibocsátásúakról az eladáskor mégis eldönthető, hogy milyen szektorba kerültek, azokat is a megfelelő szektornál kell feltüntetni. Az okiratban lekötött betétek állományában szerepeltetni kell a több évre lekötött, takaréklevél és takaréklevél jellegű betétekre az egy-egy év elteltével felhalmozódott kamat állományát is, akkor is, ha az egyes évek letelte után összegük nem kerül tőkésítésre. (Az év közben felhalmozódott — az ügyfélnek járó, de nem esedékes — kamatok összegét a passzív kamatelhatárolások között kell ezekre a betétekre is kimutatni.)

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes